title: Komisjoni rakendusdirektiiv 2011/49/EL, 18. aprill 2011 , millega muudetakse nõukogu direktiivi 91/414/EMÜ, et lisada toimeainete hulka pentsükuroon, ning muudetakse komisjoni otsust 2008/934/EÜ  EMPs kohaldatav tekst

text:
               19.4.2011

               ET

               Euroopa Liidu Teataja

               L 103/109

         KOMISJONI RAKENDUSDIREKTIIV 2011/49/EL,
   18. aprill 2011,
   millega muudetakse nõukogu direktiivi 91/414/EMÜ, et lisada toimeainete hulka pentsükuroon, ning muudetakse komisjoni otsust 2008/934/EÜ
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta, (1) eriti selle artikli 6 lõiget 1,
   ning arvestades järgmist:

               (1)

               Komisjoni määrustes (EÜ) nr 451/2000 (2) ja (EÜ) nr 1490/2002 (3) on sätestatud direktiivi 91/414/EMÜ artikli 8 lõikes 2 osutatud tööprogrammi kolmanda etapi üksikasjalikud rakenduseeskirjad ja kehtestatud hindamist vajavate toimeainete loetelu nende toimeainete võimalikuks kandmiseks direktiivi 91/414/EMÜ I lisasse. Nimetatud loetellu kuulus ka pentsükuroon.

               (2)

               Vastavalt määruse (EÜ) nr 1490/2002 artiklile 11e võttis teavitaja kahe kuu jooksul pärast hindamisaruande projekti kättesaamist tagasi oma toetuse toimeaine kandmisele direktiivi 91/414/EMÜ I lisasse. Sellest tulenevalt jäeti komisjoni 5. detsembri 2008. aasta otsusega nr 2008/934/EÜ nõukogu direktiivi 91/414/EMÜ I lisasse teatavate toimeainete kandmata jätmise kohta ja neid toimeaineid sisaldavate taimekaitsevahendite lubade tühistamise kohta (4) pentsükuroon nimetatud lisasse kandmata.

               (3)

               Esialgne teavitaja (edaspidi „taotleja”) esitas direktiivi 91/414/EMÜ artikli 6 lõike 2 alusel uue taotluse, milles ta taotles, et kohaldataks kiirendatud menetlust, mis on sätestatud komisjoni 17. jaanuari 2008. aasta määruse (EÜ) nr 33/2008 (millega nähakse ette nõukogu direktiivi 91/414/EMÜ üksikasjalikud rakenduseeskirjad seoses kõnealuse direktiivi artikli 8 lõikes 2 osutatud tööprogrammi kuuluvate, kuid direktiivi I lisasse kandmata toimeainete hindamise tava- ja kiirendatud menetlusega) (5) artiklites 14–19.

               (4)

               Taotlus esitati Madalamaadele, kes oli määrusega (EÜ) nr 1490/2002 nimetatud referentliikmesriigiks. Kiirendatud menetluse tähtajast peeti kinni. Toimeaine kirjeldus ja lubatud kasutusviisid on samasugused nagu need, mida käsitleti otsuses 2008/934/EÜ. Taotlus on kooskõlas ka muude määruse (EÜ) nr 33/2008 artiklis 15 sätestatud sisuliste ja menetlusnõuetega.

               (5)

               Madalmaad hindasid teavitaja esitatud täiendavaid andmeid ja koostasid lisaaruande. Nad edastasid selle aruande 4. detsembril 2009 Euroopa Toiduohutusametile (edaspidi „toiduohutusamet”) ja komisjonile. Toiduohutusamet edastas lisaaruande kõigile liikmesriikidele ja taotlejale, et nad saaksid esitada märkusi, ning edastas saadud märkused komisjonile. Määruse (EÜ) nr 33/2008 artikli 20 lõike 1 kohaselt ja komisjoni palvel esitas toiduohutusamet komisjonile oma järeldused pentsükurooni kohta 24. septembril 2010 (6). Liikmesriigid ja komisjon vaatasid hindamisaruande projekti, lisaaruande ja toiduohutusameti järeldused toiduahela ja loomatervishoiu alalises komitees läbi ning 11. märtsil 2011 vormistati see komisjoni läbivaatamisaruandena pentsükurooni kohta.

               (6)

               Mitmete uuringute põhjal on selgunud, et pentsükurooni sisaldavad taimekaitsevahendid vastavad üldjoontes direktiivi 91/414/EMÜ artikli 5 lõike 1 punktides a ja b sätestatud nõuetele, eelkõige komisjoni läbivaatamisaruandes uuritud ja üksikasjalikult kirjeldatud kasutusviiside osas. Seetõttu on asjakohane kanda pentsükuroon I lisasse, et tagada kõigis liikmesriikides seda toimeainet sisaldavate taimekaitsevahendite lubade väljaandmine vastavalt kõnealuse direktiivi sätetele.

               (7)

               Ilma et see piiraks eelnevat järeldust, on asjakohane koguda lisateavet teatavate küsimuste kohta. Direktiivi 91/414/EÜ artikli 6 lõikes 1 on sätestatud, et toimeaine kandmine I lisasse võib sõltuda teatud tingimuste täitmisest. Seetõttu on asjakohane nõuda, et taotleja esitaks täiendavat kinnitavat teavet seoses pentsükuroonis sisalduvate klorofenüüli ja tsüklopentüüli osade säilimise ja käitumisega pinnases, pentsükuroonis sisalduvate klorofenüüli ja fenüüli osade säilimise ja käitumisega looduslikus pinnavees ja settesüsteemides ning seoses pikaajalise riskiga suurtele kõigesööjatele imetajatele.

               (8)

               Toimeaine I lisasse kandmisele peaks eelnema piisav ajavahemik, et liikmesriigid ja huvitatud isikud saaksid valmistuda toimeaine loetellu lisamisest tulenevate uute nõuete täitmiseks.

               (9)

               Ilma et see piiraks direktiiviga 91/414/EMÜ kindlaksmääratud kohustusi, mis kaasnevad toimeaine kandmisega I lisasse, tuleks pärast toimeaine loetellu lisamist anda liikmesriikidele kuus kuud aega pentsükurooni sisaldavate taimekaitsevahendite kehtivate kasutuslubade läbivaatamiseks, et tagada direktiivis 91/414/EMÜ, eriti selle artiklis 13 sätestatud nõuete ja I lisas sätestatud tingimuste täitmine. Direktiivi 91/414/EMÜ sätete kohaselt peaksid liikmesriigid vastavalt vajadusele olemasolevaid lube muutma, need asendama või tühistama. Erandina eespool nimetatud tähtajast tuleks ette näha pikem ajavahemik kõiki taimekaitsevahendeid ja kavandatud kasutusviise käsitlevate täielike, III lisa kohaste andmete esitamiseks ja hindamiseks kooskõlas direktiivis 91/414/EMÜ kehtestatud ühtsete põhimõtetega.

               (10)

               Komisjoni 11. detsembri 1992. aasta määruse (EMÜ) nr 3600/92 (millega nähakse ette taimekaitsevahendite turuleviimist käsitleva nõukogu direktiivi 91/414/EMÜ artikli 8 lõikes 2 osutatud tööprogrammi esimese etapi üksikasjalikud rakenduseeskirjad) (7) raames hinnatud toimeainete direktiivi 91/414/EMÜ I lisasse kandmise varasem kogemus on näidanud, et raskusi võib tekkida kehtivate lubade omanike kohustuste tõlgendamisega andmetele juurdepääsu osas. Raskuste vältimiseks tulevikus on vaja täpsustada liikmesriikide kohustused, eelkõige kohustus kontrollida, et loa omanik on näidanud, et tal on juurdepääs toimikule, mis vastab kõnealuse direktiivi II lisa nõuetele. Selline täpsustamine ei too liikmesriikidele ega loa omanikele kaasa uusi kohustusi võrreldes I lisa muutmiseks seni vastu võetud direktiividega.

               (11)

               Seega on asjakohane direktiivi 91/414/EMÜ vastavalt muuta.

               (12)

               Otsuses 2008/934/EÜ on sätestatud, et pentsükurooni ei kanta nõukogu direktiivi 91/414/EMÜ I lisasse ja et seda toimeainet sisaldavate taimekaitsevahendite load tühistatakse 31. detsembriks 2011. Kõnealuse otsuse lisast on vaja välja jätta pentsükurooni käsitlev rida.

               (13)

               Seega on asjakohane otsust 2008/934/EÜ vastavalt muuta.

               (14)

               Käesoleva direktiiviga ettenähtud meetmed on kooskõlas toiduahela ja loomatervishoiu alalise komitee arvamusega,

         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 91/414/EMÜ I lisa muudetakse käesoleva direktiivi lisa kohaselt.
   Artikkel 2
   Otsuse 2008/934/EÜ lisas kustutakse pentsükurooni käsitlev rida.
   Artikkel 3
   Liikmesriigid võtavad vastu ja avaldavad käesoleva direktiivi täitmiseks vajalikud õigus- ja haldusnormid hiljemalt 30. novembriks 2011. Liikmesriigid edastavad kõnealuste normide teksti ning kõnealuste normide ja käesoleva direktiivi vahelise vastavustabeli viivitamata komisjonile.
   Liikmesriigid kohaldavad neid norme alates 1. detsembrist 2011.
   Kui liikmesriigid need normid vastu võtavad, lisavad nad nendesse või nende ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
   Artikkel 4
   1.   Vajaduse korral muudavad liikmesriigid kooskõlas direktiiviga 91/414/EMÜ toimeainet pentsükurooni sisaldavate taimekaitsevahendite olemasolevaid lube või tühistavad need 30. novembriks 2011.
   Eelkõige kontrollivad nad nimetatud tähtpäevaks, et kõnealuse direktiivi I lisas pentsükurooni suhtes sätestatud tingimused on täidetud, välja arvatud kõnealust toimeainet käsitleva kande B osas nimetatud tingimused, ning et loa omanikul on kooskõlas kõnealuse direktiivi artikli 13 tingimustega olemas II lisa nõuetele vastav toimik või juurdepääs sellele.
   2.   Erandina lõikest 1 viivad liikmesriigid iga lubatud taimekaitsevahendi puhul, mis sisaldab pentsükurooni ainsa toimeainena või ühena mitmest toimeainest, mis kõik on hiljemalt 31. maiks 2011 lisatud direktiivi 91/414/EMÜ I lisa loetelusse, läbi toote uue hindamise direktiivi 91/414/EMÜ III lisa nõuetele vastava toimiku põhjal vastavalt kõnealuse direktiivi VI lisas sätestatud ühtsetele põhimõtetele, arvestades kõnealuse direktiivi I lisa pentsükurooni käsitleva kande B osa. Sellest hinnangust lähtudes otsustavad liikmesriigid, kas toode vastab direktiivi 91/414/EMÜ artikli 4 lõike 1 punktides b, c, d ja e sätestatud tingimustele.
   Pärast otsustamist liikmesriigid

               a)

               vajaduse korral muudavad pentsükurooni ainsa toimeainena sisaldavate toodete kasutusluba või tühistavad selle hiljemalt 31. maiks 2015 või

               b)

               kui toode sisaldab pentsükurooni ühena mitmest toimeainest, muudavad vajaduse korral luba või tühistavad selle hiljemalt 31. maiks 2015 või kuupäevaks, mis on ette nähtud loa muutmiseks või tühistamiseks vastavas direktiivis või vastavates direktiivides, millega asjaomane toimeaine või asjaomased toimeained on kantud direktiivi 91/414/EMÜ I lisasse, olenevalt sellest, kumb kuupäev on hilisem.

         Artikkel 5
   Käesolev direktiiv jõustub 1. juunil 2011.
   Artikkel 6
   Käesolev direktiiv on adresseeritud liikmesriikidele.

      Brüssel, 18. aprill 2011

            Komisjoni nimel

            president

         José Manuel BARROSO

      (1)  EÜT L 230, 19.8.1991, lk 1.

      (2)  EÜT L 55, 29.2.2000, lk 25.

      (3)  EÜT L 224, 21.8.2002, lk 23.

      (4)  ELT L 333, 11.12.2008, lk 11.

      (5)  ELT L 15, 18.1.2008, lk 5.

      (6)  Euroopa Toiduohutusamet: Conclusion on the peer review of the pesticide risk assessment of the active substance pencycuron. Kokkuvõte: EFSA Journal 2010; 8(10):1828. [lk 53]. doi:10.2903/j.efsa.2010.1828. Kättesaadav aadressil: www.efsa.europa.eu

      (7)  EÜT L 366, 15.12.1992, lk 10.

      LISA
      Direktiivi 91/414/EMÜ I lisa tabeli lõppu lisatakse järgmine kanne:

                     Nr

                     Üldnimetus, tunnuskood

                     Rahvusvahelise Puhta Keemia ja Rakenduskeemia Liidu (IUPAC) nimetus

                     Puhtus (1)

                     Jõustumine

                     Lisamise aegumine

                     Erisätted

                     „354

                     Pentsükuroon
                     CASi nr: 66063-05–6
                     CIPACi nr: 402

                     1-(4-klorobensüül)-1-tsüklopentüül-3-fenüüluurea

                     ≥ 980 g/kg

                     1. juuni 2011

                     31. mai 2021

                     A   OSA
                     Lubatakse kasutada ainult fungitsiidina.
                     B   OSA
                     VI lisa ühtsete põhimõtete rakendamisel võetakse arvesse 11. märtsil 2011 toiduahela ja loomatervishoiu alalises komitees pentsükurooni kohta koostatud hindamise aruande järeldusi, eelkõige selle I ja II lisa.
                     Liikmesriigid peavad selles üldhinnangus erilist tähelepanu suurte kõigesööjatest imetajate kaitsele.
                     Vajaduse korral sisaldavad kasutustingimused riskide vähendamise meetmeid.
                     Asjaomased liikmesriigid taotlevad kinnitavat teavet seoses:

                                 1)

                                 pentsükoroonis sisalduvate klorofenüüli ja tsüklopentüüli osade säilimise ja käitumisega pinnases;

                                 2)

                                 pentsükoroonis sisalduvate klorofenüüli ja fenüüli osade säilimise ja käitumisega looduslikus pinnavees ja settesüsteemides;

                                 3)

                                 pikaajalise riskiga suurtele kõigesööjatest imetajatele.

                           Asjaomased liikmesriigid tagavad, et taotleja esitab punktides 1, 2 ja 3 nõutud teabe komisjonile 31. maiks 2013.”

         (1)  Täiendavad andmed toimeainete identifitseerimiseks ja määratlemiseks on esitatud läbivaatusaruandes.


title: Komisjoni delegeeritud direktiiv 2014/74/EL, 13. märts 2014 , millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL IV lisa seoses erandiga, mis käsitleb plii kasutamist muudes kui „C-pressi” tüüpi painduvate klemmidega ühendussüsteemides tööstuslike seire- ja kontrolliseadmete jaoks  EMPs kohaldatav tekst

text:
               20.5.2014

               ET

               Euroopa Liidu Teataja

               L 148/82

         KOMISJONI DELEGEERITUD DIREKTIIV 2014/74/EL,
   13. märts 2014,
   millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL IV lisa seoses erandiga, mis käsitleb plii kasutamist muudes kui „C-pressi” tüüpi painduvate klemmidega ühendussüsteemides tööstuslike seire- ja kontrolliseadmete jaoks
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 8. juuni 2011. aasta direktiivi 2011/65/EL teatavate ohtlike ainete kasutamise piiramise kohta elektri- ja elektroonikaseadmetes, (1) eriti selle artikli 5 lõike 1 punkti a,
   ning arvestades järgmist:

               (1)

               Direktiiviga 2011/65/EL on keelatud kasutada pliid turule lastavates elektri- ja elektroonikaseadmetes.

               (2)

               Painduvate klemmidega ühendussüsteeme kasutatakse ülikiiretes digitaatorites, raadiosageduste ja helisignaalide tekitajates ning traadita katseseadmetes. Mõnedes elektroonikatoodetes on juba kasutusel pliivabade painduvate klemmidega ühendussüsteemid, kuid mitte tööstuslikes seire- ja kontrolliseadmetes. Tööstuslike seire- ja kontrolliseadmete tulemuslikkusele ja usaldusväärsusele esitatavad nõuded on kõrgemad kui muude elektri- ja elektroonikaseadmete puhul ning pliivabade asendajate usaldusväärsus ei ole nende nõuete kohaselt tagatud.

               (3)

               Selleks, et võimaldada tootjatel teha pliivabad komponendid tehniliselt teostatavaks ja näidata nende töökindlust, tuleks plii kasutamise puhul muudes kui „C-pressi” tüüpi painduvate klemmidega ühendussüsteemides tööstuslike seire- ja kontrolliseadmete jaoks teha erand kõnealusest keelust kuni 31. detsembrini 2020. Arvestades tööstuslike seire- ja kontrolliseadmete innovatsioonitsükli pikkust, on see suhteliselt lühike üleminekuperiood, millel ei ole innovatsioonile tõenäoliselt kahjulikku mõju.

               (4)

               Vastavalt direktiivi 2011/65/EL artikli 4 lõikes 4 sätestatud originaalvaruosade kasutamise põhimõttele, mille eesmärk on pikendada direktiivi sätetega kooskõlas olevate seadmete tööiga pärast seda, kui seadmed on turule lastud, kohaldatakse varuosade suhtes erandit piiramatu tähtajaga pärast erandi kehtivusaja lõppemist.

               (5)

               Direktiivi 2011/65/EL tuleks seega vastavalt muuta,

         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 2011/65/EL IV lisa muudetakse vastavalt käesoleva direktiivi lisale.
   Artikkel 2
   1.   Liikmesriigid jõustavad käesoleva direktiivi järgimiseks vajalikud õigus- ja haldusnormid hiljemalt kuuenda kuu viimaseks päevaks pärast direktiivi jõustumist. Nad edastavad kõnealuste normide teksti viivitamata komisjonile.
   Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
   2.   Liikmesriigid edastavad komisjonile käesoleva direktiiviga reguleeritavas valdkonnas nende poolt vastu võetavate põhiliste siseriiklike õigusnormide teksti.
   Artikkel 3
   Käesolev direktiiv jõustub kahekümnendal päeval pärast selle avaldamist Euroopa Liidu Teatajas.
   Artikkel 4
   Käesolev direktiiv on adresseeritud liikmesriikidele.

      Brüssel, 13. märts 2014

            Komisjoni nimel

            president

         José Manuel BARROSO

      (1)  ELT L 174, 1.7.2011, lk 88.

      LISA
      Direktiivi 2011/65/EL IV lisasse lisatakse punkt 36:

                     „36.

                     Plii kasutamine muudes kui „C-pressi” tüüpi painduvate klemmidega ühendussüsteemides tööstuslike seire- ja kontrolliseadmete jaoks.
                     Kehtivusaeg lõpeb 31. detsembril 2020. Võib kasutada pärast seda kuupäeva enne 1. jaanuari 2021 turule lastud tööstuslike seire- ja kontrolliseadmete varuosades.”


title: Komisjoni delegeeritud direktiiv 2014/8/EL, 18. oktoober 2013 , millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL IV lisa seoses erandiga, mis käsitleb plii kasutamist joodistes, millega joodetakse trükkplaatidele digitaalseid kaadmiumtelluriid- ja kaadmium-tsinktelluriid-jadadetektoreid  EMPs kohaldatav tekst

text:
               9.1.2014

               ET

               Euroopa Liidu Teataja

               L 4/59

         KOMISJONI DELEGEERITUD DIREKTIIV 2014/8/EL,
   18. oktoober 2013,
   millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL IV lisa seoses erandiga, mis käsitleb plii kasutamist joodistes, millega joodetakse trükkplaatidele digitaalseid kaadmiumtelluriid- ja kaadmium-tsinktelluriid-jadadetektoreid
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 8. juuni 2011. aasta direktiivi 2011/65/EL teatavate ohtlike ainete kasutamise piiramise kohta elektri- ja elektroonikaseadmetes (1), eriti selle artikli 5 lõike 1 punkti a,
   ning arvestades järgmist:

               (1)

               Direktiiviga 2011/65/EL on keelatud kasutada pliid turule lastavates elektri- ja elektroonikaseadmetes.

               (2)

               Trükkplaatidele digitaalsete kaadmiumtelluriid- ja kaadmium-tsinktelluriid-jadadetektorite jootmiseks kasutatavate joodiste jaoks mõeldud plii asendusainete kasutuskõlblikkus ei ole tagatud.

               (3)

               Alternatiivsete lahenduste töökindluse uurimiseks ja nende kõlblikkuse hindamiseks on vaja aega.

               (4)

               Direktiivi 2011/65/EL tuleks seega vastavalt muuta,

         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 2011/65/EL IV lisa muudetakse vastavalt käesoleva direktiivi lisale.
   Artikkel 2
   1.   Liikmesriigid jõustavad käesoleva direktiivi järgimiseks vajalikud õigus- ja haldusnormid hiljemalt kuuenda kuu viimaseks päevaks pärast direktiivi jõustumist. Nad edastavad kõnealuste normide teksti viivitamata komisjonile.
   Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
   2.   Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetud põhiliste õigus- ja haldusnormide teksti.
   Artikkel 3
   Käesolev direktiiv jõustub kahekümnendal päeval pärast selle avaldamist Euroopa Liidu Teatajas.

   Artikkel 4
   Käesolev direktiiv on adresseeritud liikmesriikidele.

      Brüssel, 18. oktoober 2013

            Komisjoni nimel

            president

         José Manuel BARROSO

      (1)  ELT L 174, 1.7.2011, lk 88.

      LISA
      Direktiivi 2011/65/EL IV lisasse lisatakse punkt 28:

                  „28.

                  Plii kasutamine joodistes, millega joodetakse trükkplaatidele digitaalseid kaadmiumtelluriid- ja kaadmium-tsinktelluriid-jadadetektoreid. Kehtivusaeg lõpeb 31. detsembril 2017.”


title: Komisjoni delegeeritud direktiiv 2014/15/EL, 18. oktoober 2013 , millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL IV lisa seoses erandiga, mis käsitleb plii, kaadmiumi ja kuuevalentse kroomi kasutamist korduskasutusse võetud varuosades, mis pärinevad enne 22. juulit 2014 turule lastud meditsiiniseadmetest ja mida kasutatakse enne 22. juulit 2021 turule lastavates rühma 8 kuuluvates seadmetes, tingimusel et korduskasutamine toimub auditeeritavates ettevõtetevahelistes suletud ahelana toimivates tagastussüsteemides ja tarbijat teavitatakse osade korduskasutamisest  EMPs kohaldatav tekst

text:
               9.1.2014

               ET

               Euroopa Liidu Teataja

               L 4/73

         KOMISJONI DELEGEERITUD DIREKTIIV 2014/15/EL,
   18. oktoober 2013,
   millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL IV lisa seoses erandiga, mis käsitleb plii, kaadmiumi ja kuuevalentse kroomi kasutamist korduskasutusse võetud varuosades, mis pärinevad enne 22. juulit 2014 turule lastud meditsiiniseadmetest ja mida kasutatakse enne 22. juulit 2021 turule lastavates rühma 8 kuuluvates seadmetes, tingimusel et korduskasutamine toimub auditeeritavates ettevõtetevahelistes suletud ahelana toimivates tagastussüsteemides ja tarbijat teavitatakse osade korduskasutamisest
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 8. juuni 2011. aasta direktiivi 2011/65/EL teatavate ohtlike ainete kasutamise piiramise kohta elektri- ja elektroonikaseadmetes, (1) eriti selle artikli 5 lõike 1 punkti a,
   ning arvestades järgmist:

               (1)

               Direktiiviga 2011/65/EL on keelatud kasutada pliid, kaadmiumi ja kuuevalentset kroomi turule lastavates elektri- ja elektroonikaseadmetes.

               (2)

               Meditsiiniseadmete osadest on kõige enam korduskasutuses röntgenkiiretorud, magnetresonantstomograafide poolid, mitmesuguste seadmete trükkplaadid ning detektorid ja detektorite komponendid (nt kiirgusdetektorid). Mõned kõnealustest toodetest sisaldavad vähesel määral pliid, kaadmiumi ja kuuevalentset kroomi.

               (3)

               Parandatud osade kasutamise ja nende uute osadega asendamise keskkonnamõju võrdlus näitab, et eespool nimetatud juhtudel oleks osade asendamise negatiivne mõju keskkonnale, tervisele ja tarbijate ohutusele kokku suurem kui kõnealusest lähenemisviisist saadav kasu.

               (4)

               Direktiivi 2011/65/EL tuleks seega vastavalt muuta,

         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 2011/65/EL IV lisa muudetakse vastavalt käesoleva direktiivi lisale.
   Artikkel 2
   1.   Liikmesriigid jõustavad käesoleva direktiivi täitmiseks vajalikud õigus- ja haldusnormid hiljemalt kuuenda kuu viimaseks päevaks pärast direktiivi jõustumist. Nad edastavad kõnealuste normide teksti viivitamata komisjonile.
   Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
   2.   Liikmesriigid edastavad komisjonile käesoleva direktiiviga reguleeritavas valdkonnas nende poolt vastu võetud põhiliste õigus- ja haldusnormide teksti.
   Artikkel 3
   Käesolev direktiiv jõustub kahekümnendal päeval pärast selle avaldamist Euroopa Liidu Teatajas.
   Artikkel 4
   Käesolev direktiiv on adresseeritud liikmesriikidele.

      Brüssel, 18. oktoober 2013

            Komisjoni nimel

            president

         José Manuel BARROSO

      (1)  ELT L 174, 1.7.2011, lk 88.

      LISA
      Direktiivi 2011/65/EL IV lisasse lisatakse punkt 31:

                  „31.

                  Plii, kaadmiumi ja kuuevalentse kroomi kasutamine korduskasutusse võetud varuosades, mis pärinevad enne 22. juulit 2014 turule lastud meditsiiniseadmetest ja mida kasutatakse enne 22. juulit 2021 turule lastavates rühma 8 kuuluvates seadmetes, tingimusel et korduskasutamine toimub auditeeritavates ettevõtetevahelistes suletud ahelana toimivates tagastussüsteemides ja tarbijat teavitatakse osade korduskasutamisest. Kehtivusaeg lõpeb 21. juulil 2021.”


title: Komisjoni delegeeritud direktiiv 2014/4/EL, 18. oktoober 2013 , millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL IV lisa seoses erandiga, mis käsitleb plii kasutamist alumiiniumi ja terase vaheliste vaakumkindlate ühenduste loomiseks röntgenikiirguse abil saadud kujutiste kujutisvõimendites  EMPs kohaldatav tekst

text:
               9.1.2014

               ET

               Euroopa Liidu Teataja

               L 4/51

         KOMISJONI DELEGEERITUD DIREKTIIV 2014/4/EL,
   18. oktoober 2013,
   millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL IV lisa seoses erandiga, mis käsitleb plii kasutamist alumiiniumi ja terase vaheliste vaakumkindlate ühenduste loomiseks röntgenikiirguse abil saadud kujutiste kujutisvõimendites
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 8. juuni 2011. aasta direktiivi 2011/65/EL teatavate ohtlike ainete kasutamise piiramise kohta elektri- ja elektroonikaseadmetes, (1) eriti selle artikli 5 lõike 1 punkti a,
   ning arvestades järgmist:

               (1)

               Direktiiviga 2011/65/EL on keelatud kasutada pliid turule lastavates elektri- ja elektroonikaseadmetes.

               (2)

               Pliid kasutatakse röntgenikiirguse abil saadud kujutiste kujutisvõimendites vaakumkindlate ühenduste loomiseks alumiiniumi ja terase vahel.

               (3)

               Plii asendamise tulemusena väheneks kujutisvõimendite töökindlus ja seega on kõnealune samm praegu tehniliselt võimatu. Patsientide tervise ja ohutuse huvides on seega jätkuvalt vajalik plii kasutamine alumiiniumi ja terase vaheliste vaakumkindlate ühenduste loomiseks röntgenikiirguse abil saadud kujutiste kujutisvõimendites.

               (4)

               Direktiivi 2011/65/EL tuleks seega vastavalt muuta,

         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 2011/65/EL IV lisa muudetakse vastavalt käesoleva direktiivi lisale.
   Artikkel 2
   1.   Liikmesriigid jõustavad käesoleva direktiivi täitmiseks vajalikud õigus- ja haldusnormid hiljemalt kuuenda kuu viimaseks päevaks pärast direktiivi jõustumist. Nad edastavad kõnealuste normide teksti viivitamata komisjonile.
   Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
   2.   Liikmesriigid edastavad komisjonile käesoleva direktiiviga reguleeritavas valdkonnas nende poolt vastu võetud põhiliste õigus- ja haldusnormide teksti.
   Artikkel 3
   Käesolev direktiiv jõustub kahekümnendal päeval pärast selle avaldamist Euroopa Liidu Teatajas.

   Artikkel 4
   Käesolev direktiiv on adresseeritud liikmesriikidele.

      Brüssel, 18. oktoober 2013

            Komisjoni nimel

            president

         José Manuel BARROSO

      (1)  ELT L 174, 1.7.2011, lk 88.

      LISA
      Direktiivi 2011/65/EL IV lisasse lisatakse punkt 24:

                  „24.

                  Plii kasutamine alumiiniumi ja terase vaheliste vaakumkindlate ühenduste loomiseks röntgenikiirguse abil saadud kujutiste kujutisvõimendites. Kehtivusaeg lõpeb 31. detsembril 2019.”


title: Komisjoni rakendusdirektiiv 2014/20/EL, 6. veebruar 2014 , millega määratakse kindlaks liidu eliitseemnekartuli ja sertifitseeritud seemnekartuli klassid ning selliste klasside suhtes kohaldatavad tingimused ja nimetused  EMPs kohaldatav tekst

text:
               7.2.2014

               ET

               Euroopa Liidu Teataja

               L 38/32

      KOMISJONI RAKENDUSDIREKTIIV 2014/20/EL,
   6. veebruar 2014,
   millega määratakse kindlaks liidu eliitseemnekartuli ja sertifitseeritud seemnekartuli klassid ning selliste klasside suhtes kohaldatavad tingimused ja nimetused
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 13. juuni 2002. aasta direktiivi 2002/56/EÜ seemnekartuli turustamise kohta, (1) eriti selle artikli 3 lõike 3 esimest lõiku,
   ning arvestades järgmist:

               (1)

               Liidu eliitseemnekartuli klasse käsitlevad eeskirjad on kehtestatud komisjoni direktiiviga 93/17/EMÜ (2).

               (2)

               Teaduse ja tehnika kiire arengu tõttu seemnekartuli tootmise süsteemis ja seemnekartuliga kauplemise kasvu tõttu siseturul tuleks neid eeskirju kohandada. Pidades silmas kõnealuse sektori arengut, tuleks neid eeskirju kohaldada ka sertifitseeritud seemnekartuli suhtes.

               (3)

               Eeskirjad peaksid käsitlema liidu ühtsete klassinimetuste määramist. Need peaksid hõlmama ka seemnekartulite ja seemnekartulite partiide turule laskmise tingimusi kõigi liidu seemnekartuli klasside puhul. Kõnealused tingimused peaksid vajaduse korral hõlmama kahjurite, muudesse sortidesse kuuluva kartuli ning plekkidega või närtsinud kartuli, mulla või prahi olemasolu.

               (4)

               Pidades silmas käesolevas direktiivis liidu klassidele kehtestatud rangemaid nõudeid, ei ole enam vajalikud nõuded, mille kohaselt taim peab olema kasvatatud pinnasel, kus vähemalt kolme eelneva aasta jooksul ei ole kartulit kasvatatud ning et tuleb teha vähemalt kaks ametlikku kontrolli.

               (5)

               Pärast direktiivi 2002/56/EÜ vastuvõtmist on saadud uusi teaduslikult põhjendatud teadmisi seemnekartulite põlvkondade arvu ja taimekahjustajate esinemise taseme vahelise seose kohta. Põlvkondade arvu piiramine on vajalik latentsetest taimekahjustajatest tuleneva taimetervisliku riski vähendamiseks. Selline piirang on vajalik kõnealuse riski vähendamiseks ja selle asendamiseks ei ole muid vähem rangeid meetmeid. Kogemused on näidanud, et liidu klasside S, SE ja E puhul tuleks lubada igas liidu klassis maksimaalset põlvkondade arvu. Olulistele nõuetele vastavuse tagamiseks tuleks need nõuded lugeda täidetuks ainult ametliku kontrolli põhjal.

               (6)

               Seepärast tuleks direktiiv 93/17/EMÜ tunnistada kehtetuks.

               (7)

               Käesoleva direktiiviga ettenähtud meetmed on kooskõlas põllumajanduse, aianduse ja metsanduse seemnete ja paljundusmaterjali alalise komitee arvamusega,

         ON VASTU VÕTNUD KÄESOLEVA DIREKTIIVI:
   Artikkel 1
   Liidu eliitseemnekartuli klassid
   1.   Liikmesriigid tagavad, et eliitseemnekartulit võib turustada kui liidu S-klassi kuuluvat, kui see vastab järgmistele tingimustele:

               a)

               kartul on ametliku kontrolli tulemusena tunnistatud vastavaks tingimustele, mis on sätestatud I lisa punkti 1 alapunktis a, ning

               b)

               kartulipartiid on ametliku kontrolli tulemusena tunnistatud vastavaks tingimustele, mis on sätestatud I lisa punkti 1 alapunktis b.

         2.   Liikmesriigid tagavad, et eliitseemnekartulit võib turustada kui liidu SE-klassi kuuluvat, kui see vastab järgmistele tingimustele:

               a)

               kartul on ametliku kontrolli tulemusena tunnistatud vastavaks tingimustele, mis on sätestatud I lisa punkti 2 alapunktis a, ning

               b)

               kartulipartiid on ametliku kontrolli tulemusena tunnistatud vastavaks tingimustele, mis on sätestatud I lisa punkti 2 alapunktis b.

         3.   Liikmesriigid tagavad, et eliitseemnekartulit võib turustada kui liidu E-klassi kuuluvat, kui see vastab järgmistele tingimustele:

               a)

               kartul on ametliku kontrolli tulemusena tunnistatud vastavaks tingimustele, mis on sätestatud I lisa punkti 3 alapunktis a ning

               b)

               kartulipartiid on ametliku kontrolli tulemusena tunnistatud vastavaks tingimustele, mis on sätestatud I lisa punkti 3 alapunktis b.

         Artikkel 2
   Liidu sertifitseeritud seemnekartuli klassid
   1.   Liikmesriigid tagavad, et sertifitseeritud seemnekartulit võib turustada kui liidu A-klassi kuuluvat, kui see vastab järgmistele tingimustele:

               a)

               kartul on ametliku kontrolli tulemusena tunnistatud vastavaks tingimustele, mis on sätestatud II lisa punkti 1 alapunktis a, ning

               b)

               kartulipartiid on ametliku kontrolli tulemusena tunnistatud vastavaks tingimustele, mis on sätestatud kõnealuse lisa punkti 1 alapunktis b.

         2.   Liikmesriigid tagavad, et sertifitseeritud seemnekartulit võib turustada kui liidu B-klassi kuuluvat, kui see vastab järgmistele tingimustele:

               a)

               kartul on ametliku kontrolli tulemusena tunnistatud vastavaks tingimustele, mis on sätestatud II lisa punkti 2 alapunktis a, ning

               b)

               kartulipartiid on ametliku kontrolli tulemusena tunnistatud vastavaks tingimustele, mis on sätestatud kõnealuse lisa punkti 2 alapunktis b.

         Artikkel 3
   Komisjoni teavitamine
   Liikmesriigid teatavad komisjonile, mil määral nad kohaldavad vastavaid liidu klasse oma toodangu sertifitseerimisel.
   Artikkel 4
   Ülevõtmine
   1.   Liikmesriigid võtavad vastu käesoleva direktiivi täitmiseks vajalikud õigus- ja haldusnormid ja avaldavad need hiljemalt 31. detsembriks 2015. Nad edastavad kõnealuste normide teksti viivitamata komisjonile.
   Nad kohaldavad neid norme alates 1. jaanuarist 2016.
   Kui liikmesriigid need õigus- ja haldusnormid vastu võtavad, lisavad nad nendesse või nende ametliku avaldamise korral nende juurde viite käesolevale direktiivile. Viitamise viisi näevad ette liikmesriigid.
   2.   Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetavate põhiliste siseriiklike õigusnormide teksti.
   Artikkel 5
   Kehtetuks tunnistamine
   Direktiiv 93/17/EMÜ tunnistatakse kehtetuks alates 1. jaanuarist 2016.
   Artikkel 6
   Jõustumine
   Käesolev direktiiv jõustub kahekümnendal päeval pärast selle avaldamist Euroopa Liidu Teatajas.

   Artikkel 7
   Adressaadid
   Käesolev direktiiv on adresseeritud liikmesriikidele.

      Brüssel, 6. veebruar 2014

            Komisjoni nimel

            president

         José Manuel BARROSO

      (1)  EÜT L 193, 20.7.2002, lk 60.

      (2)  Komisjoni direktiiv 93/17/EMÜ, 30. märts 1993, millega määratakse kindlaks ühenduse eliitseemnekartuli klassid koos nende klasside suhtes kohaldatavate tingimuste ja nimetustega (EÜT L 106, 30.4.1993, lk 7).

      I LISA

         Eliitseemnekartuli suhtes kohaldatavad tingimused

                  1)

                  Liidu S-klassi eliitseemnekartuli suhtes kohaldatakse järgmisi tingimusi.

                              a)

                              Seemnekartuli suhtes kohaldatavad tingimused:

                                          i)

                                          taimede arv, mis ei ole sordiehtsad, ja erinevast sordist taimede arv ei tohi kokku ületada 0,1 %;

                                          ii)

                                          varrepõletikuga taimede arv ei tohi ületada 0,1 %;

                                          iii)

                                          vahetus järglaskonnas ei tohi viirusinfektsiooni sümptomitega taimede arv ületada 1,0 %;

                                          iv)

                                          kasvavate taimede hulgas ei tohi mosaiikviiruse sümptomitega taimede ja keerdlehisuse sümptomitega taimede arv kokku ületada 0,2 %;

                                          v)

                                          põlvkondade arvu piirnorm on viis, sealhulgas supereliitseemnekartuli ja eliitseemnekartuli põlvkondade koguarv põllul;

                                          vi)

                                          kui põlvkond ei ole ametlikul etiketil märgitud, peetakse asjaomast kartulit viiendasse põlvkonda kuuluvaks.

                              b)

                              Lubatud hälbed partiides seoses järgmiste lisandite, plekkide ja haigustega:

                                          i)

                                          mädanikuga, v.a ringmädanik või pruunmädanik, nakatunud mugulaid ei tohi olla üle 0,5 % seemnekartuli massist, sealhulgas märgmädanikuga nakatunud mugulaid mitte üle 0,2 % massist;

                                          ii)

                                          mustkärnaga üle 10 % mugula pinnast kahjustatud mugulaid ei tohi olla üle 5,0 % seemnekartuli massist;

                                          iii)

                                          hariliku kärnaga üle kolmandiku mugula pinnast kahjustatud mugulaid ei või olla üle 5,0 % seemnekartuli massist;

                                          iv)

                                          süvikkärnaga üle 10 % mugula pinnast kahjustatud mugulaid ei tohi olla üle 3,0 % seemnekartuli massist;

                                          v)

                                          liigse kuivamise tõttu krimpsus mugulaid või hõbekärna tõttu liigselt kuivanud mugulaid ei tohi olla üle 1,0 % massist;

                                          vi)

                                          väliste plekkidega, sh moondunud või kahjustatud mugulaid ei tohi olla üle 3,0 % seemnekartuli massist;

                                          vii)

                                          mulda ja võõrkehi ei tohi olla üle 1,0 % massist;

                                          viii)

                                          punktides i–vi osutatud hälvetega mugulaid ei tohi olla üle 6,0 % seemnekartuli massist.

                  2)

                  Liidu SE-klassi eliitseemnekartuli suhtes kehtivad järgmised tingimused.

                              a)

                              Seemnekartuli suhtes kohaldatavad tingimused:

                                          i)

                                          taimede arv, mis ei ole sordiehtsad, ja erinevast sordist taimede arv ei tohi kokku ületada 0,1 %;

                                          ii)

                                          kasvavate taimede hulgas ei tohi varrepõletikuga taimede arv ületada 0,5 %;

                                          iii)

                                          vahetus järglaskonnas ei tohi viirusinfektsiooni sümptomitega taimede arv ületada 2,0 %;

                                          iv)

                                          kasvavate taimede hulgas ei tohi mosaiikviiruse sümptomitega taimede või keerdlehisuse sümptomitega taimede arv ületada 0,5 %;

                                          v)

                                          eelnevate põlvkondade arvu piirnorm on kuus, sealhulgas supereliitseemnekartuli ja eliitseemnekartuli põlvkondade koguarv põllul;

                                          vi)

                                          kui põlvkond ei ole ametlikul etiketil märgitud, peetakse asjaomast kartulit kuuendasse põlvkonda kuuluvaks.

                              b)

                              Lubatud hälbed partiides seoses järgmiste lisandite, plekkide ja haigustega:

                                          i)

                                          mädanikuga, v.a ringmädanik või pruunmädanik, nakatunud mugulaid ei tohi olla üle 0,5 % seemnekartuli massist, sealhulgas märgmädanikuga nakatunud mugulaid mitte üle 0,2 % massist;

                                          ii)

                                          mustkärnaga üle 10 % mugula pinnast kahjustatud mugulaid ei tohi olla üle 5,0 % seemnekartuli massist;

                                          iii)

                                          hariliku kärnaga üle kolmandiku mugula pinnast kahjustatud mugulaid ei või olla üle 5,0 % seemnekartuli massist;

                                          iv)

                                          süvikkärnaga üle 10 % mugula pinnast kahjustatud mugulaid ei tohi olla üle 3,0 % seemnekartuli massist;

                                          v)

                                          liigse kuivamise tõttu krimpsus mugulaid või hõbekärna tõttu liigselt kuivanud mugulaid ei tohi olla üle 1,0 % massist;

                                          vi)

                                          väliste plekkidega, sh moondunud või kahjustatud mugulaid ei tohi olla üle 3,0 % seemnekartuli massist;

                                          vii)

                                          mulda ja võõrkehi ei tohi olla üle 1,0 % massist;

                                          viii)

                                          punktides i–vi osutatud hälvetega mugulaid ei tohi olla üle 6,0 % seemnekartuli massist.

                  3)

                  Liidu E-klassi eliitseemnekartuli suhtes kohaldatakse järgmisi tingimusi.

                              a)

                              Seemnekartuli suhtes kohaldatavad tingimused:

                                          i)

                                          kasvavate taimede arv, mis ei ole sordiehtsad, ja erinevast sordist taimede arv ei tohi kokku ületada 0,1 %;

                                          ii)

                                          kasvavate taimede hulgas ei tohi varrepõletikuga taimede arv ületada 1,0 %;

                                          iii)

                                          vahetus järglaskonnas ei tohi viirusinfektsiooni sümptomitega taimede arv ületada 4,0 %;

                                          iv)

                                          kasvavate taimede hulgas ei tohi mosaiikviiruse sümptomitega taimede või keerdlehisuse sümptomitega taimede arv ületada 0,8 %;

                                          v)

                                          eelnevate põlvkondade arvu piirnorm on seitse, sealhulgas supereliitseemnekartuli ja eliitseemnekartuli põlvkondade koguarv põllul;

                                          vi)

                                          kui põlvkond ei ole ametlikul etiketil märgitud, peetakse asjaomast kartulit seitsmendasse põlvkonda kuuluvaks.

                              b)

                              Lubatud hälbed partiides seoses järgmiste lisandite, plekkide ja haigustega:

                                          i)

                                          mädanikuga, v.a ringmädanik või pruunmädanik, nakatunud mugulaid ei tohi olla üle 0,5 % seemnekartuli massist, sealhulgas märgmädanikuga nakatunud mugulaid mitte üle 0,2 % massist;

                                          ii)

                                          mustkärnaga üle 10 % mugula pinnast kahjustatud mugulaid ei tohi olla üle 5,0 % seemnekartuli massist;

                                          iii)

                                          hariliku kärnaga üle kolmandiku mugula pinnast kahjustatud mugulaid ei tohi olla üle 5,0 % seemnekartuli massist;

                                          iv)

                                          süvikkärnaga üle 10 % mugula pinnast kahjustatud mugulaid ei tohi olla üle 3,0 % seemnekartuli massist;

                                          v)

                                          liigse kuivamise tõttu krimpsus mugulaid või hõbekärna tõttu liigselt kuivanud mugulaid ei tohi olla üle 1,0 % massist;

                                          vi)

                                          väliste plekkidega, sh moondunud või kahjustatud mugulaid ei tohi olla üle 3,0 % seemnekartuli massist;

                                          vii)

                                          mulda ja võõrkehi ei tohi olla üle 1,0 % massist;

                                          viii)

                                          punktides i–vi osutatud hälvetega mugulaid ei tohi olla üle 6,0 % seemnekartuli massist.

      II LISA

         Sertifitseeritud seemnekartuli suhtes kohaldatavad tingimused

                  1)

                  Liidu A-klassi sertifitseeritud seemnekartuli suhtes kohaldatakse järgmisi tingimusi.

                              a)

                              Seemnekartuli suhtes kohaldatavad tingimused:

                                          i)

                                          taimede arv, mis ei ole sordiehtsad, ja erinevast sordist taimede arv ei tohi kokku ületada 0,2 %;

                                          ii)

                                          kasvavate taimede hulgas ei tohi varrepõletikuga taimede arv ületada 2,0 %;

                                          iii)

                                          vahetus järglaskonnas ei tohi viirusinfektsiooni sümptomitega taimede arv ületada 8,0 %;

                                          iv)

                                          kasvavate taimede hulgas ei tohi mosaiikviiruse sümptomitega taimede või keerdlehisuse sümptomitega taimede arv ületada 2,0 %;

                              b)

                              Lubatud hälbed partiides seoses järgmiste lisandite, plekkide ja haigustega:

                                          i)

                                          mädanikuga, v.a ringmädanik või pruunmädanik, nakatunud mugulaid ei tohi olla üle 0,5 % seemnekartuli massist, sealhulgas märgmädanikuga nakatunud mugulaid mitte üle 0,2 % massist;

                                          ii)

                                          mustkärnaga üle 10 % mugula pinnast kahjustatud mugulaid ei tohi olla üle 5,0 % seemnekartuli massist;

                                          iii)

                                          hariliku kärnaga üle kolmandiku mugula pinnast kahjustatud mugulaid ei tohi olla üle 5,0 % seemnekartuli massist;

                                          iv)

                                          süvikkärnaga üle 10 % mugula pinnast kahjustatud mugulaid ei tohi olla üle 3,0 % seemnekartuli massist;

                                          v)

                                          liigse kuivamise tõttu krimpsus mugulaid või hõbekärna tõttu liigselt kuivanud mugulaid ei tohi olla üle 1,0 % massist;

                                          vi)

                                          väliste plekkidega, sh moondunud või kahjustatud mugulaid ei tohi olla üle 3,0 % seemnekartuli massist;

                                          vii)

                                          mulda ja võõrkehi ei tohi olla üle 2,0 % massist;

                                          viii)

                                          punktides i–vi osutatud hälvetega mugulaid ei tohi olla üle 8,0 % seemnekartuli massist.

                  2)

                  Liidu B-klassi sertifitseeritud seemnekartuli suhtes kohaldatakse järgmisi tingimusi.

                              a)

                              Seemnekartuli suhtes kohaldatavad tingimused:

                                          i)

                                          taimede arv, mis ei ole sordiehtsad, ja erinevast sordist taimede arv ei tohi kokku ületada 0,5 %;

                                          ii)

                                          kasvavate taimede hulgas ei tohi varrepõletikuga taimede arv ületada 4,0 %;

                                          iii)

                                          vahetus järglaskonnas ei tohi viirusinfektsiooni sümptomitega taimede arv ületada 10,0 %;

                                          iv)

                                          kasvavate taimede hulgas ei tohi mosaiikviiruse sümptomitega taimede või keerdlehisuse sümptomitega taimede arv ületada 6,0 %;

                              b)

                              Lubatud hälbed partiides seoses järgmiste lisandite, plekkide ja haigustega:

                                          i)

                                          mädanikuga, v.a ringmädanik või pruunmädanik, nakatunud mugulaid ei tohi olla üle 0,5 % seemnekartuli massist, sealhulgas märgmädanikuga nakatunud mugulaid mitte üle 0,2 % massist;

                                          ii)

                                          mustkärnaga üle 10 % mugula pinnast kahjustatud mugulaid ei tohi olla üle 5,0 % seemnekartuli massist;

                                          iii)

                                          hariliku kärnaga üle kolmandiku mugula pinnast kahjustatud mugulaid ei tohi olla üle 5,0 % seemnekartuli massist;

                                          iv)

                                          süvikkärnaga üle 10 % mugula pinnast kahjustatud mugulaid ei tohi olla üle 3,0 % seemnekartuli massist;

                                          v)

                                          liigse kuivamise tõttu krimpsus mugulaid või hõbekärna tõttu liigselt kuivanud mugulaid ei tohi olla üle 1,0 % massist;

                                          vi)

                                          väliste plekkidega, sh moondunud või kahjustatud mugulaid ei tohi olla üle 3,0 % seemnekartuli massist;

                                          vii)

                                          mulda ja võõrkehi ei tohi olla üle 2,0 % massist;

                                          viii)

                                          punktides i–vi osutatud hälvetega mugulaid ei tohi olla üle 8,0 % seemnekartuli massist.


title: Komisjoni rakendusdirektiiv 2014/22/EL, 13. veebruar 2014 , millega muudetakse nõukogu direktiivi 2006/88/EÜ IV lisa seoses lõhede infektsioosse aneemiaga (ISA)  EMPs kohaldatav tekst

text:
               14.2.2014

               ET

               Euroopa Liidu Teataja

               L 44/45

      KOMISJONI RAKENDUSDIREKTIIV 2014/22/EL,
   13. veebruar 2014,
   millega muudetakse nõukogu direktiivi 2006/88/EÜ IV lisa seoses lõhede infektsioosse aneemiaga (ISA)
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 24. oktoobri 2006. aasta direktiivi 2006/88/EÜ vesiviljelusloomade ja vesiviljelustoodete loomatervishoiunõuete ning teatavate veeloomadel esinevate taudide ennetamise ja tõrje kohta, (1) eriti selle artikli 61 lõiget 2,
   ning arvestades järgmist:

               (1)

               Direktiivis 2006/88/EÜ on muu hulgas kehtestatud teatavad loomatervishoiu eeskirjad, mida kohaldatakse vesiviljelusloomade ja vesiviljelustoodete suhtes, ja samuti selle direktiivi IV lisa II osas loetletud eksootiliste ja mitteeksootiliste taudide ja nendele taudidele vastuvõtlike liikide suhtes kohaldatavad erisätted.

               (2)

               Direktiivi 2006/88/EÜ IV lisa I osa punktis B on sätestatud kriteeriumid, mille alusel kantakse taud mitteeksootiliste taudide loetellu kõnealuse lisa II osas. Lõhede infektsioosne aneemia (ISA) on praegu sellesse loetellu kantud.

               (3)

               2013. aasta mais muutis Maailma Loomatervishoiu Organisatsioon (OIE) veeloomade tervishoiueeskirjade peatükki 10.5 lõhede infektsioosse aneemia osas. Kõnealustes veeloomade tervishoiueeskirjades (16. väljaanne, 2013) on lõhede infektsioosne aneemia (ISA) määratletud kui nakatumine Orthomyxoviridae perekonna liigi Isavirus (ISAV, edaspidi „ISA-viirus”) genotüübi HPR-puudulik (highly polymorphic region deleted, st tugevalt polümorfne piirkond puudub) või genotüübi HPR0 (non-deleted highly polymorphic region, st tugevalt polümorfne piirkond on alles) viirusega. Lisaks tuleb nüüd OIE veeloomade tervishoiueeskirjade peatüki 1.3 artikli 1 ja peatüki 10.5 artikli 1 kohaselt mõlemast genotüübist teatada. Enne kõnealust eeskirjade läbivaatamist ei tehtud ISA-viiruse kahel genotüübil vahet.

               (4)

               Ainult liigi ISA-viirus genotüübi HPR-puudulik alla kuuluvad taudid vastavad direktiivi 2006/88/EÜ IV lisa I osa punktis B sätestatud kriteeriumitele. Seega peaksid ainult liigi ISA-viirus genotüübi HPR-puudulik alla kuuluvad taudid olema loetletud direktiivi 2006/88/EÜ IV lisa II osas. Direktiivis 2006/88/EÜ tuleks seega lõhede infektsioosne aneemia (ISA) määratleda liigi ISA-viirus genotüübi HPR-puudulik alla kuuluva nakkusena.

               (5)

               Seepärast tuleks direktiivi 2006/88/EÜ IV lisa II osa vastavalt muuta.

               (6)

               Käesoleva direktiiviga ettenähtud meetmed on kooskõlas alalise toiduahela ja loomatervishoiu komitee arvamusega,

         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 2006/88/EÜ IV lisa muudetakse vastavalt käesoleva direktiivi lisale.
   Artikkel 2
   1.   Liikmesriigid võtavad vastu ja avaldavad käesoleva direktiivi järgimiseks vajalikud õigus- ja haldusnormid hiljemalt 15. novembriks 2014. Nad edastavad nimetatud normide teksti viivitamata komisjonile.
   Nad kohaldavad neid norme hiljemalt alates 16. novembrist 2014.
   Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Liikmesriigid määravad nimetatud viitamise viisi.
   2.   Liikmesriigid edastavad komisjonile käesoleva direktiiviga reguleeritavas valdkonnas vastu võetud põhiliste siseriiklike õigusnormide teksti.
   Artikkel 3
   Käesolev direktiiv jõustub kahekümnendal päeval pärast selle avaldamist Euroopa Liidu Teatajas.
   Artikkel 4
   Käesolev direktiiv on adresseeritud liikmesriikidele.

      Brüssel, 13. veebruar 2014

            Komisjoni nimel

            president

         José Manuel BARROSO

      (1)  ELT L 328, 24.11.2006, lk 14.

      LISA
      Direktiivi 2006/88/EÜ IV lisa II osa asendatakse järgmisega:

         „II   OSA

            Loetellu kantud taudid

                     Eksootilised taudid

                     Taud

                     Taudile vastuvõtlikud liigid

                     Kalad

                     Episootiline vereloomenekroos

                     Vikerforell (Oncorhynchus mykiss) ja ahven (Perca fluviatilis)

                     Molluskid

                        Bonamia exitiosa nakkus

                     Austrid (Ostrea chilensis ja O. angasi)

                        Perkinsus marinus’e nakkus

                     Suur hiidauster (Crassostrea gigas) ja virgiinia hiidauster (C. virginica)

                        Microcytos mackini nakkus

                     Suur hiidauster (Crassostrea gigas), virgiinia hiidauster (C. virginica), trompetauster (Ostrea conchaphila) ja söödav auster (O. edulis)

                     Koorikloomad

                     Taura sündroom

                     Viburhännaklased (Penaeus setiferus, P. styrlirostris ja P. vannamei)

                     Yellowheadi taud

                     Viburhännaklased (Penaeus aztecus, P. duoranum, P. japonicas, P. monodon, Penaeus setiferus, P. styrlirostris ja P. vannamei)

                     Mitteeksootilised taudid

                     Kalad

                     Viiruslik hemorraagiline septitseemia (VHS)

                     Heeringas (Clupea spp.), siig (Coregonus sp.), harilik haug (Esox lucius), kilttursk (Gadus aeglefinus), Vaikse ookeani tursk (G. macrocephalus), tursk (G. morhua), idalõhe (Oncorhynchus spp.), vikerforell (O. mykiss), luts (Onos mustelus), jõeforell (Salmo trutta), harilik kammeljas (Scophthalmus maximus) ja harjus (Thymallus thymallus) ja kaugida ebapaltus (Paralichthys olivaceus)

                     Nakkuslik vereloomenekroos (IHN)

                     Keta (Oncorhynchus keta), kisutš (O. kisutch), sima e masu (O. masou), vikerforell e teraspea-forell (O. mykiss), nerka (O. nerka), gorbuuša (O. rhodurus) tšavõõtša (O. tshawytscha) ja Atlandi lõhe (Salmo salar)

                     Karpkalade herpesviirus (KHV)

                     Harilik karpkala ja sasaan (Cyprinus carpio)

                     Lõhede infektsioosne aneemia (ISA): liigi Isavirus (ISAV) genotüübi HPR-puudulik alla kuuluv nakkus

                     Vikerforell (Oncorhynchus mykiss), Atlandi lõhe (Salmo salar) ning jõe- ja meriforell (Salmo trutta)

                     Molluskid

                        Marteilia refringens’i nakkus

                     Austrid (Ostrea angasi, O. chilensis, O. edulis, O. puelchana), rannakarplased (Mytilus edulis ja M. galloprovincialis)

                        Bonamia ostreae nakkus

                     Austrid (Ostrea angasi, O. chilensis, O. conchaphila, O. denselammellosa, O. edulis ja O. puelchana)

                     Koorikloomad

                     Viiruslik valgelaiksus

                     Kõik seltsi Decapoda kuuluvad koorikloomad”


title: Komisjoni rakendusdirektiiv 2014/21/EL, 6. veebruar 2014 , millega määratakse kindlaks supereliitseemnekartuli suhtes kohaldatavad miinimumtingimused ja liidu klassid  EMPs kohaldatav tekst

text:
               7.2.2014

               ET

               Euroopa Liidu Teataja

               L 38/39

      KOMISJONI RAKENDUSDIREKTIIV 2014/21/EL,
   6. veebruar 2014,
   millega määratakse kindlaks supereliitseemnekartuli suhtes kohaldatavad miinimumtingimused ja liidu klassid
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 13. juuni 2002. aasta direktiivi 2002/56/EÜ seemnekartuli turustamise kohta, (1) eriti selle artikli 18 punkti c,
   ning arvestades järgmist:

               (1)

               Seemnekartulite haiguste hulk kasvab järk-järgult iga paljundamistsükliga. Seega vajab nõuetekohaselt toimiv seemnekartuli tootmise süsteem tervet lähtematerjali, mille paljundamisel on halvenemise määr minimaalne.

               (2)

               Supereliitseemnekartuli tootmise erinevad siseriiklikud standardid on takistanud kogu liidus selliste kartulite turustamist ja siseturu toimimist. Seetõttu on asjakohane kehtestada minimaalsed tingimused, mille kohaselt võib supereliitseemnekartulit turustada kogu Euroopa Liidus. Need tingimused peaksid hõlmama supereliitseemnekartuli haigusi, sümptomeid, vigastusi ja tootmisnõudeid ning selliste kartulite partiisid, et tagada tervisliku ja kõrge kvaliteediga supereliitseemnekartuli tootmine ja turustamine.

               (3)

               Kõnealustes tingimustes tuleks arvesse võtta Ühinenud Rahvaste Organisatsiooni Euroopa Majanduskomisjoni (UNECE) standardit seemnekartuli turustamise ja kaubandusliku kvaliteedi kontrolli kohta, samuti rahvusvahelise taimekaitsekonventsiooni (IPPC) ning Euroopa ja Vahemere maade taimekaitseorganisatsiooni (EPPO) asjakohaseid standardeid, pidades silmas teaduse ja tehnika arengut. Kõnealuste standardite eesmärk on aidata hõlbustada rahvusvahelist kaubandust, soodustada kvaliteetse toodangu saamist, parandada kasumlikkust ja kaitsta tarbijate huve.

               (4)

               Pidades silmas supereliitseemnekartuli tarnijate tootmistavasid ja kasutajate nõudlust, on asjakohane, et supereliitseemnekartuli suhtes kehtestatavad miinimumtingimused hõlmavad ka võimalust nende turustamiseks liidu klassidesse kuulumise alusel. Supereliitseemnekartuli suhtes tuleks kehtestada kaks liidu klassi („liidu PBTC-klass” ja „liidu PB-klass”) kooskõlas tootmistavadega, mida järgitakse PBTC-klassi ja PB-klassi kuuluva supereliitseemnekartuli tootmisel. Seega tuleks igale klassile kehtestada erinevad tingimused seoses haiguste, sümptomite, vigastuste, tootmisnõuete ja nende klasside põlvkondadega.

               (5)

               Eeskirjade tõhususe tagamiseks peaksid need sisaldama sätteid ametliku kontrolli ja ametliku põldtunnustamise kohta.

               (6)

               Käesoleva direktiiviga ettenähtud meetmed on kooskõlas põllumajanduse, aianduse ja metsanduse seemnete ja paljundusmaterjali alalise komitee arvamusega,

         ON VASTU VÕTNUD KÄESOLEVA DIREKTIIVI:
   Artikkel 1
   Mõisted
   Käesolevas direktiivis kasutatakse järgmisi mõisteid:
   1)   „emataim”– kindlakstehtud taim, millest võetakse paljundusmaterjali uute taimede paljundamiseks;
   2)   „mikropaljundamine”– taimse materjali kiire paljundamine suure hulga taimede tootmiseks, kasutades valitud vegetatiivsetest pungadest materjali või taimelt võetud meristeemi abil in vitro paljundamist.
   Artikkel 2
   Supereliitseemnekartuli suhtes kohaldatavad miinimumtingimused
   1.   Liikmesriigid tagavad, et supereliitseemnekartul vastab vähemalt järgmistele tingimustele:

               a)

               on saadud emataimest, mis on vaba järgmistest kahjulikest organismidest: Pectobacterium spp., Dickeya spp., kartuli keerdlehisuse viirus, kartuliviirus A, kartuliviirus M, kartuliviirus S, kartuliviirus X ja kartuliviirus Y;

               b)

               varrepõletiku sümptomid puuduvad;

               c)

               kasvavate taimede arv, mis ei ole sordiehtsad, ja erinevast sordist taimede arv kokku ei tohi ületada 0,01 %;

               d)

               vahetus järglaskonnas ei tohi viirusinfektsiooni sümptomitega taimede arv ületada 0,5 %;

               e)

               kasvavate taimede hulgas ei tohi mosaiikviiruse sümptomitega taimede või keerdlehisuse sümptomitega taimede arv ületada 0,1 %;

               f)

               põlvkondade koguarvu piirnorm põllul on neli.

         2.   Liikmesriigid näevad ette, et supereliitseemnekartulit võib turustada liidu PBTC-klassi ja liidu PB-klassi kuuluvana, vastavalt lisas sätestatud tingimustele.
   3.   Vastavus lõike 1 punktide b, c ja e nõuetele tehakse kindlaks ametliku põldtunnustamise käigus. Kahtluse korral tehakse sellisele kontrollile lisaks lehtede ametlik kontroll.
   Kui kasutatakse mikropaljundamise meetodeid, määratakse vastavus lõike 1 punktile a kindlaks emataime ametliku kontrollimise või ametliku järelevalve all tehtava kontrollimisega.
   Kui kasutatakse kloonaretuse meetodeid, määratakse vastavus lõike 1 punktile a kindlaks emataime ametliku kontrollimise või ametliku järelevalve all tehtava kontrollimisega.
   Artikkel 3
   Supereliitseemnekartuli partiide suhtes kohaldatavad miinimumtingimused
   Liikmesriigid tagavad, et supereliitseemnekartuli partiid vastavad vähemalt järgmistele tingimustele:

               a)

               mulda ja võõrkehi ei tohi olla üle 1,0 % massist;

               b)

               mädanikuga, v.a ringmädanik või pruunmädanik, nakatunud mugulaid ei tohi olla üle 0,2 % massist;

               c)

               väliste plekkidega, sh moondunud või kahjustatud mugulaid ei tohi olla üle 3,0 % massist;

               d)

               hariliku kärnaga üle kolmandiku mugula pinnast kahjustatud mugulaid ei tohi olla üle 5,0 % seemnekartuli massist;

               e)

               mustkärnaga üle 10,0 % mugula pinnast kahjustatud mugulaid ei tohi olla üle 1,0 % seemnekartuli massist;

               f)

               mustkärnaga üle 10,0 % mugula pinnast kahjustatud mugulaid ei tohi olla üle 1,0 % massist;

               g)

               liigse kuivamise tõttu krimpsus mugulaid või hõbekärna tõttu liigselt kuivanud mugulaid ei tohi olla üle 0,5 % massist;

               h)

               punktides b–g osutatud hälvetega kartuleid ei tohi olla üle 6,0 % massist.

         Artikkel 4
   Ülevõtmine
   1.   Liikmesriigid võtavad vastu käesoleva direktiivi täitmiseks vajalikud õigus- ja haldusnormid ja avaldavad need hiljemalt 31. detsembril 2015. Liikmesriigid edastavad kõnealuste normide teksti viivitamata komisjonile.
   Nad kohaldavad neid norme alates 1. jaanuarist 2016.
   Kui liikmesriigid need meetmed vastu võtavad, lisavad nad nendesse meetmetesse või nende meetmete ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
   2.   Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetavate põhiliste siseriiklike õigusnormide teksti.
   Artikkel 5
   Jõustumine
   Käesolev direktiiv jõustub kahekümnendal päeval pärast selle avaldamist Euroopa Liidu Teatajas.

   Artikkel 6
   Adressaadid
   Käesolev direktiiv on adresseeritud liikmesriikidele.

      Brüssel, 6. veebruar 2014

            Komisjoni nimel

            president

         José Manuel BARROSO

      (1)  EÜT L 193, 20.7.2002, lk 60.

      LISA

         Liidu PBTC- ja PB-klassi supereliitseemnekartuli turule laskmise tingimused

                  1)

                  Liidu PBTC-klassi supereliitseemnekartuli turule laskmise tingimused on järgmised.

                              a)

                              Seemnekartuli suhtes kehtivad järgmised tingimused:

                                          i)

                                          põllukultuuris ei tohi olla taimi, mis ei ole sordiehtsad või on erinevast sordist;

                                          ii)

                                          põllukultuuris ei tohi olla varrepõletikuga taimi;

                                          iii)

                                          põllukultuuris ei tohi vahetus järglaskonnas olla viirusinfektsiooni;

                                          iv)

                                          põllukultuuris ei tohi olla mosaiikviiruse ega keerdlehisuse sümptomitega taimi;

                                          v)

                                          taimi, sealhulgas mugulaid, toodetakse mikropaljundamise teel;

                                          vi)

                                          taimi, sealhulgas mugulaid, toodetakse kaitstud rajatises ja taimekahjustajatest vabas kasvukeskkonnas;

                                          vii)

                                          mugulaid ei paljundata üle esimese põlvkonna.

                              b)

                              Partiis ei tohi olla seemnekartuleid, millel on järgnevates punktides loetletud tunnused:

                                          i)

                                          mädanikukahjustus;

                                          ii)

                                          mustkärna kahjustus;

                                          iii)

                                          hariliku kärna kahjustus;

                                          iv)

                                          süvikkärna kahjustus;

                                          v)

                                          kuivamise tõttu liiga krimpsus;

                                          vi)

                                          väliste plekkidega, sh moondunud või kahjustatud mugulad.

                  2)

                  Liidu PB-klassi supereliitseemnekartuli turule laskmise tingimused on järgmised.

                              a)

                              Seemnekartuli suhtes kehtivad järgmised tingimused:

                                          i)

                                          taimede arv, mis ei ole sordiehtsad, ja erinevast sordist taimede arv kokku ei tohi ületada 0,01 %;

                                          ii)

                                          taimede hulgas ei tohi olla varrepõletikuga taimi;

                                          iii)

                                          kasvavate taimede hulgas ei tohi mosaiikviiruse sümptomitega taimede või keerdlehisuse sümptomitega taimede arv ületada 0,1 %;

                                          iv)

                                          vahetus järglaskonnas ei tohi mis tahes viirusinfektsiooni sümptomitega taimede arv ületada 0,5 %.

                              b)

                              Partiides lubatud hälbed seoses järgmiste lisandite, plekkide ja haigustega:

                                          i)

                                          mädanikuga, v.a ringmädanik või pruunmädanik, nakatunud mugulaid ei tohi olla üle 0,2 % massist;

                                          ii)

                                          mustkärnaga üle 10,0 % mugula pinnast kahjustatud mugulaid ei tohi olla üle 1,0 % massist;

                                          iii)

                                          hariliku kärnaga üle kolmandiku mugula pinnast kahjustatud mugulaid ei tohi olla üle 5,0 % massist;

                                          iv)

                                          süvikkärnaga üle 10,0 % mugula pinnast kahjustatud mugulaid ei tohi olla üle 1,0 % massist;

                                          v)

                                          liigse kuivamise tõttu krimpsus mugulaid või hõbekärna tõttu liigselt kuivanud mugulaid ei tohi olla üle 0,5 % massist;

                                          vi)

                                          väliste plekkidega seemnekartuleid, sh moondunud või kahjustatud mugulaid ei tohi olla üle 3,0 % massist;

                                          vii)

                                          mulda ja võõrkehi ei tohi olla üle 1,0 % massist;

                                          viii)

                                          punktides i–vi osutatud hälvetega mugulaid ei tohi olla kokku üle 6,0 % massist.


title: Komisjoni rakendusdirektiiv 2011/41/EL, 11. aprill 2011 , millega muudetakse nõukogu direktiivi 91/414/EMÜ, et lisada toimeainete hulka ditianoon, ja komisjoni otsust 2008/934/EÜ  EMPs kohaldatav tekst

text:
               12.4.2011

               ET

               Euroopa Liidu Teataja

               L 97/38

         KOMISJONI RAKENDUSDIREKTIIV 2011/41/EL,
   11. aprill 2011,
   millega muudetakse nõukogu direktiivi 91/414/EMÜ, et lisada toimeainete hulka ditianoon, ja komisjoni otsust 2008/934/EÜ
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta, (1) eriti selle artikli 6 lõiget 1,
   ning arvestades järgmist:

               (1)

               Komisjoni määrustes (EÜ) nr 451/2000 (2) ja (EÜ) nr 1490/2002 (3) on sätestatud direktiivi 91/414/EMÜ artikli 8 lõikes 2 osutatud tööprogrammi kolmanda etapi üksikasjalikud rakenduseeskirjad ja kehtestatud hindamist vajavate toimeainete loetelu nende toimeainete võimalikuks kandmiseks direktiivi 91/414/EMÜ I lisasse. Nimetatud loetellu kuulus ditianoon.

               (2)

               Kooskõlas määruse (EÜ) nr 1490/2002 artikliga 11e võttis teataja kahe kuu jooksul pärast hindamisaruande kavandi kättesaamist tagasi oma toetuse toimeaine kandmise suhtes direktiivi 91/414/EMÜ I lisasse. Sellest tulenevalt jättis komisjon oma 5. detsembri 2008. aasta otsusega 2008/934/EÜ (nõukogu direktiivi 91/414/EMÜ I lisasse teatavate toimeainete kandmata jätmise kohta ja neid toimeaineid sisaldavate taimekaitsevahendite lubade tühistamise kohta) (4) ditianooni lisasse kandmata.

               (3)

               Esialgne teataja (edaspidi „taotleja”) esitas vastavalt direktiivi 91/414/EMÜ artikli 6 lõikele 2 uue taotluse, milles ta nõudis, et kohaldataks kiirendatud menetlust, mis on sätestatud komisjoni 17. jaanuari 2008. aasta määruse (EÜ) nr 33/2008 (millega nähakse ette nõukogu direktiivi 91/414/EMÜ üksikasjalikud rakenduseeskirjad seoses kõnealuse direktiivi artikli 8 lõikes 2 osutatud tööprogrammi kuuluvate, kuid direktiivi I lisasse kandmata toimeainete hindamise tava- ja kiirendatud menetlusega) (5) artiklites 14–19.

               (4)

               Taotlus esitati Kreekale, kes oli määrusega (EÜ) nr 1490/2002 nimetatud referentliikmesriigiks. Kiirendatud menetluse tähtajast peeti kinni. Toimeaine spetsifikatsioon ja lubatud kasutusviisid on samasugused nagu need, mida käsitleti otsuses 2008/934/EÜ. Kõnealune taotlus vastab ka muudele määruses (EÜ) nr 33/2008 artiklis 15 sätestatud sisulistele ja menetlusnõuetele.

               (5)

               Kreeka on hinnanud taotleja esitatud uusi andmeid ja koostanud lisaaruande. Ta edastas kõnealuse aruande 27. jaanuaril 2010. aastal Euroopa Toiduohutusametile (edaspidi „toiduohutusamet”) ja komisjonile. Toiduohutusamet edastas lisaaruande kõikidele liikmesriikidele ja taotlejale, et nad saaksid esitada märkusi, ning edastas saadud märkused komisjonile. Määruse (EÜ) nr 33/2008 artikli 20 lõike 1 ja komisjoni taotluse kohaselt esitas toiduohutusamet komisjonile oma järeldused ditianooni kohta 15. novembril 2010. aastal (6). Liikmesriigid ja komisjon vaatasid hindamisaruande kavandi, lisaaruande ja toiduohutusameti järeldused läbi toiduahela ja loomatervishoiu alalises komitees ning need vormistati 11. märtsil 2011. aastal komisjoni läbivaatusaruandena ditianooni kohta.

               (6)

               Mitme uuringu põhjal on selgunud, et eeldatavasti vastavad ditianooni sisaldavad taimekaitsevahendid üldiselt direktiivi 91/414/EMÜ artikli 5 lõike 1 punktides a ja b sätestatud nõuetele, eelkõige komisjoni läbivaatusaruandes uuritud ja üksikasjalikult kirjeldatud kasutusviiside osas. Seepärast on asjakohane kanda ditianoon I lisasse, et tagada kõikides liikmesriikides nimetatud toimeainet sisaldavate taimekaitsevahendite lubade väljastamine kõnealuse direktiiviga sätestatud korras.

               (7)

               Ilma et see piiraks eelneva järelduse kohaldamist, on asjakohane koguda lisateavet teatavate eriküsimuste kohta. Direktiivi 91/414/EMÜ artikli 6 lõikes 1 on sätestatud, et toimeaine kandmise kohta I lisasse võib kohaldada tingimusi. Seepärast on asjakohane nõuda, et taotleja esitaks lisateabe, mis kinnitab stabiilsust säilitamisel ja töödeldud toodetes olevate jääkide olemust, hinnangut veekeskkonna ja põhjavee ftaalhappega kokkupuute kohta ning hinnangut ftaalhappe, ftaalaldehüüdi ja 1,2-benseendimetanooliga seotud riski kohta veeorganismidele.

               (8)

               Toimeaine I lisasse kandmisele peaks eelnema piisav ajavahemik, et liikmesriigid ja huvitatud isikud saaksid valmistuda toimeaine loetellu lisamisest tulenevate uute nõuete täitmiseks.

               (9)

               Ilma et see piiraks direktiiviga 91/414/EMÜ kindlaks määratud kohustusi, mis kaasnevad toimeaine kandmisega I lisasse, tuleks pärast toimeaine loetellu kandmist anda liikmesriikidele kuus kuud aega ditianooni sisaldavate taimekaitsevahendite kehtivate lubade läbivaatamiseks, et tagada direktiivis 91/414/EMÜ, eriti selle artiklis 13 sätestatud nõuete ja I lisas sätestatud tingimuste täitmine. Direktiivi 91/414/EMÜ sätete kohaselt peaksid liikmesriigid vastavalt vajadusele kehtivaid lube muutma, need asendama või tühistama. Erandina eespool nimetatud tähtajast tuleks ette näha pikem ajavahemik iga taimekaitsevahendi ja kavandatud kasutusviisi kohta III lisa kohase täieliku toimiku esitamiseks ja hindamiseks kooskõlas direktiivis 91/414/EMÜ kehtestatud ühtsete põhimõtetega.

               (10)

               Komisjoni 11. detsembri 1992. aasta määruse (EMÜ) nr 3600/92 (millega nähakse ette taimekaitsevahendite turuleviimist käsitleva nõukogu direktiivi 91/414/EMÜ artikli 8 lõikes 2 osutatud tööprogrammi esimese etapi üksikasjalikud rakenduseeskirjad) (7) raames hinnatud toimeainete direktiivi 91/414/EMÜ I lisasse kandmise varasem kogemus on näidanud, et raskusi võib tekkida kehtivate lubade omanike kohustuste tõlgendamisega andmetele juurdepääsu osas. Edasiste raskuste vältimiseks on seepärast vaja täpsustada liikmesriikide kohustusi, eelkõige kohustust kontrollida, et loa omanik on tõestanud, et tal on juurdepääs toimikule, mis vastab kõnealuse direktiivi II lisa nõuetele. Selline täpsustamine ei too liikmesriikidele ega loaomanikele kaasa uusi kohustusi võrreldes I lisa muutmiseks seni vastu võetud direktiividega.

               (11)

               Seepärast on asjakohane direktiivi 91/414/EMÜ vastavalt muuta.

               (12)

               Otsuses 2008/934/EÜ on sätestatud, et ditianooni ei kanta asjaomasesse lisasse ja et kõnealust toimeainet sisaldavate taimekaitsevahendite load tühistatakse 31. detsembriks 2011. Kõnealuse otsuse lisast on vaja välja jätta ditianooni käsitlev rida.

               (13)

               Seepärast on asjakohane otsust 2008/934/EÜ vastavalt muuta.

               (14)

               Käesoleva direktiiviga ettenähtud meetmed on kooskõlas toiduahela ja loomatervishoiu alalise komitee arvamusega,

         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 91/414/EMÜ I lisa muudetakse vastavalt käesoleva direktiivi lisale.
   Artikkel 2
   Otsuse 2008/934/EÜ lisast jäetakse välja ditianooni käsitlev rida.
   Artikkel 3
   Liikmesriigid võtavad vastu ja avaldavad käesoleva direktiivi täitmiseks vajalikud õigus- ja haldusnormid hiljemalt 30. novembriks 2011. Liikmesriigid edastavad kõnealuste normide teksti ning kõnealuste normide ja käesoleva direktiivi vahelise vastavustabeli viivitamata komisjonile.
   Liikmesriigid kohaldavad neid norme alates 1. detsembrist 2011.
   Kui liikmesriigid võtavad need õigusnormid vastu, lisavad nad ametliku avaldamise korral nendesse või eraldi nende juurde viite käesolevale direktiivile. Viitamise viisi üle otsustavad liikmesriigid.
   Artikkel 4
   1.   Vajaduse korral muudavad liikmesriigid direktiivi 91/414/EMÜ kohaselt toimeainena ditianooni sisaldavate taimekaitsevahendite kehtivaid lube või tühistavad need 30. novembriks 2011.
   Eelkõige kontrollivad nad nimetatud tähtpäevaks, et kõnealuse direktiivi I lisas ditianooni suhtes sätestatud tingimused on täidetud, välja arvatud kõnealust toimeainet käsitleva kande B osas nimetatud tingimused, ning et loaomanikul on olemas kõnealuse direktiivi artikli 13 tingimuste kohaselt II lisa nõuetele vastav toimik või juurdepääs sellele.
   2.   Erandina lõikest 1 viivad liikmesriigid iga lubatud taimekaitsevahendi puhul, mis sisaldab ditianooni ainsa toimeainena või ühena mitmest toimeainest, mis kõik on hiljemalt 31. maiks 2011 kantud direktiivi 91/414/EMÜ I lisa loetelusse, läbi toote uue hindamise direktiivi 91/414/EMÜ III lisa nõuetele vastava toimiku põhjal vastavalt kõnealuse direktiivi VI lisas sätestatud ühtsetele põhimõtetele, arvestades kõnealuse direktiivi I lisa ditianooni käsitleva kande B osa. Sellest hinnangust lähtudes otsustavad liikmesriigid, kas toode vastab direktiivi 91/414/EMÜ artikli 4 lõike 1 punktides b, c, d ja e sätestatud tingimustele.
   Pärast otsustamist liikmesriigid

               a)

               vajaduse korral muudavad ainsa toimeainena ditianooni sisaldava toote luba või tühistavad selle hiljemalt 31. maiks 2015, või

               b)

               kui toode sisaldab ditianooni ühena mitmest toimeainest, muudavad vajaduse korral luba või tühistavad selle hiljemalt 31. maiks 2015 või kuupäevaks, mis on ette nähtud loa muutmiseks või tühistamiseks vastavas direktiivis või vastavates direktiivides, millega asjaomane toimeaine või asjaomased toimeained on kantud direktiivi 91/414/EMÜ I lisasse, olenevalt sellest, kumb kuupäev on hilisem.

         Artikkel 5
   Käesolev direktiiv jõustub 1. juunil 2011.
   Artikkel 6
   Käesolev direktiiv on adresseeritud liikmesriikidele.

      Brüssel, 11. aprill 2011

            Komisjoni nimel

            president

         José Manuel BARROSO

      (1)  EÜT L 230, 19.8.1991, lk 1.

      (2)  EÜT L 55, 29.2.2000, lk 25.

      (3)  EÜT L 224, 21.8.2002, lk 23.

      (4)  ELT L 333, 11.12.2008, lk 11.

      (5)  ELT L 15, 18.1.2008, lk 5.

      (6)  Euroopa Toiduohutusamet: Conclusion on the peer review of the pesticide risk assessment of the active substance dithianon. EFSA Journal 2010; 8(11):1904. [lk 121]. doi:10.2903/j.efsa.2010.1904. Kättesaadav aadressil www.efsa.europa.eu

      (7)  EÜT L 366, 15.12.1992, lk 10.

      LISA
      Direktiivi 91/414/EMÜ I lisa tabeli lõppu lisatakse järgmine kanne:

                     Number

                     Üldnimetus, tunnuskood

                     Rahvusvahelise Puhta Keemia ja Rakenduskeemia Liidu (IUPAC) nimetus

                     Puhtus (1)

                     Jõustumine

                     Lisamise aegumine

                     Erisätted

                     „344

                     Ditianoon
                     CASi nr: 3347-22–6
                     CIPACi nr: 153

                     5,10-dihüdro-5,10-dioksonafto[2,3-b]-1,4-ditiin-2,3-dikarbonitriil

                     ≥ 930 g/kg

                     1. juuni 2011

                     31. mai 2021

                     A   OSA
                     Lubatud kasutada üksnes fungitsiidina.
                     B   OSA
                     VI lisa ühtsete põhimõtete rakendamisel võetakse arvesse ditianooni kohta koostatud läbivaatusaruande järeldusi, eelkõige selle I ja II lisa, mis kinnitati lõplikult toiduahela ja loomatervishoiu alalises komitees 11. märtsil 2011. aastal.
                     Üldhindamisel peavad liikmesriigid:

                                 a)

                                 pöörama erilist tähelepanu veeorganismide kaitsele. Vajaduse korral sisaldavad kasutustingimused riskide vähendamise meetmeid;

                                 b)

                                 pöörama erilist tähelepanu käitajate ohutusele. Kasutustingimustega nähakse vajaduse korral ette piisavad isikukaitsevahendid;

                                 c)

                                 pöörama erilist tähelepanu pikaajalisele riskile putuktoiduliste lindude suhtes. Vajaduse korral sisaldavad kasutustingimused riskide vähendamise meetmeid.

                           Asjaomased liikmesriigid taotlevad järgmise kinnitava teabe esitamist:

                                 a)

                                 stabiilsus säilitamisel ja töödeldud toodetes leiduvate jääkide olemus,

                                 b)

                                 hinnang veekeskkonna ja põhjavee ftaalhappega kokkupuute kohta,

                                 c)

                                 hinnang ftaalhappe, ftaalaldehüüdi ja 1,2-benseendimetanooli seotud riski kohta veeorganismidele.

                           Asjaomased liikmesriigid tagavad, et taotleja esitab nimetatud teabe komisjonile 31. maiks 2013.”

         (1)  Täiendavad andmed toimeainete identifitseerimiseks ja määratlemiseks on esitatud läbivaatusaruandes.